Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 732/13/7707	Prešov, 14.4.2015
EEČ : 2-58-273-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov.

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.1.2014, spisová značka 1 Pv 732/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutok bol spáchaný na tom skutkovom základe, že dňa 30.08.2013 v čase okolo 13.30 hod. na pozemku o rozlohe 15 árov medzi obcami Červenica pri Sabinove a XXXXX, vedľa cesty I/68 zv. Roveň v katastri obce Červenica pri Sabinove parcela č. 354/2, ktorá patri do poľnohospodárskeho pôdneho fondu vyhrabal a odcudzil tam posadené zemiaky o celkovom množstve 10 kg, ktoré následne vrátil majiteľovi, čím by takto svojím konaním pre majiteľa zemiakov XXXXX, nar. XXXXX, Červenica pri Sabinove č. 119, spôsobil škodu vo výške 6,10 Eur.

Uznesením prokurátora Okresnej prokuratúry XXXXX zo dňa 27.1.2014, spisová značka 1 Pv 732/13/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením Okresnej prokuratúry v Prešove zo 27. januára 2014 sp. zn. 1 Pv 732/13 – 5, ktoré nadobudlo právoplatnosť dňa 10.03.2014, bolo trestné stíhanie proti obvinenému pre prečin krádeže podľa § 212 ods. 2 písm. d)  Trestného zákona podmienečne zastavené a bola mu určená skúšobná doba v trvaní 12 mesiacov. Skúšobná doba uplynula dňa 10.03.2015. 
	
Skutok bol spáchaný na tom skutkovom základe, že dňa 30.08.2013 v čase okolo 13.30 hod. na pozemku o rozlohe 15 árov medzi obcami Červenica pri Sabinove a XXXXX, vedľa cesty I/68 zv. Roveň v katastri obce Červenica pri Sabinove parcela č. 354/2, ktorá patri do poľnohospodárskeho pôdneho fondu vyhrabal a odcudzil tam posadené zemiaky o celkovom množstve 10 kg, ktoré následne vrátil majiteľovi, čím by takto svojím konaním pre majiteľa zemiakov XXXXX, nar. XXXXX, Červenica pri Sabinove č. 119, spôsobil škodu vo výške 6,10 Eur,

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. 

Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvineného z miesta bydliska, obvodného úradu a príslušného OO PZ a bol aktualizovaný odpis z registra trestov. Z týchto materiálov bolo zistené, že obvinený viedol počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania.

	Vzhľadom na uvedené skutočnosti mám za to, že sú splnené všetky podmienky citovaného zákonného ustanovenia, a preto som rozhodol tak, ako je to uvedené vo výrokovej časti tohto rozhodnutia. 

	V zmysle § 217 ods. 4 Trestného poriadku Z. č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e/ Trestného poriadku). 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. František Štefko
prokurátor